Nürburgring

Nürburgring on Nürburgin ympäristössä Saksassa sijaitseva moottori- ja maantierata.

Nimensä Nürburgin linnan mukaan saanut rata sijaitsee Adenaun kuntayhtymässä Eifel-vuoristossa. Alun perin rata oli maantierata, ja sen pituus vaihteli. Alkuperäisellä maantieradalla oli pituutta 28,265 km.

Radat
Ensimmäinen kilpailu radalla ajettiin 18. kesäkuuta 1927, jolloin pidettiin radan avajaiset. Saksan Grand Prix järjestettiin radalla miltei tauotta aina vuoteen 1976 asti. Vuonna 1976 radan turvallisuus ei enää vastannut ajan vaatimuksia ja Niki Laudan onnettomuuden jälkeen radan kansainväliset kilpailut päättyivät väliaikaisesti miltei täysin.

Nykyisin vanhempi Nordschleife on kilpailukäytössä joitain kertoja vuodessa pääasiassa kestävyysajoissa (muun muassa Nürburgringin 24 tunnin ajo ja Nürburgring Langstrecken Serie -sarja), ja muulloin autotehtaiden testiratana sekä turistinähtävyytenä yleisön vapaasti käytettävissä. Radalle pääsee ajamaan omalla autolla tai moottoripyörällä maksamalla tietullin, joka on yhdeltä kierrokselta 26 euroa. 4 kierrosta maksaa 95 €, 9 kierrosta 198 € ja 25 kierrosta 490 €. Tammikuulta joulukuulle voimassa oleva kausikortti maksaa 1 445 euroa.

GP-rata
Vuonna 1981 alueelle alettiin rakentaa nykyisin käytössä olevaa 4,5 kilometrin pituista rataa, joka liittyy osittain vanhaan rataan.

Uudella radalla käytiin ensimmäinen kilpailu nimellä Euroopan GP vuonna 1984, sen voitti Alain Prost. Vuonna 1985 radalla ajettiin Saksan GP, jonka jälkeen kilpailuihin tuli pitkä tauko. Vuodesta 1995 lähtien radalla ajettiin Euroopan GP, poikkeuksena vuodet 1997 ja 1998, jolloin kilpailun nimenä oli Luxemburgin GP. Vuodesta 2007 alkaen Saksassa ajettiin vain yksi kilpailu, joten Nürburgring vuorotteli Hockenheimin kanssa Saksan GP:n järjestämisestä vuorovuosin vuoteen 2013 asti. Tosin vuoden 2007 kilpailu ajettiin yhä nimellä Euroopan GP, koska Nürburgringillä ei ollut oikeuksia Saksan GP -nimen käyttöön.

Muita tunnettuja radalla käytäviä kilpailuja ovat muun muassa Nürburgringin 1 000 kilometrin kilpailu, sekä DTM-, GP2- ja Formula 3 -luokkien kilpailut. Nürburgringin 24 tunnin ajo käyttää yhdistelmää GP-radasta ja Nordschleifen radasta.

Selostaja Matti Kyllönen luonnehti rataa kauden 1998 Luxemburgin Grand Prix’ssa seuraavalla tavalla:

 Voittajat 
 Formula 1 
Punataustaiset kilpailut eivät kuuluneet Formula 1:n MM-sarjaan.
KausiKuljettajaValmistajaRaporttiRataversio1927 Otto MerzMercedes-Benz SSKRaporttiGesamtstrecke1928 Rudolf Caracciola Christian WernerMercedes-BenzRaportti1929 Louis ChironBugattiRaportti1931 Rudolf CaracciolaMercedes-BenzRaporttiNordschleife1932 Rudolf CaracciolaAlfa RomeoRaportti1934 Hans StuckAuto UnionRaportti1935 Tazio NuvolariAlfa RomeoRaportti1936 Bernd RosemeyerAuto UnionRaportti1937 Rudolf CaracciolaMercedes-BenzRaportti1938 Richard SeamanMercedes-BenzRaportti1939 Rudolf CaracciolaMercedes-BenzRaportti1950 Alberto AscariFerrariRaportti1951 Alberto AscariFerrariRaporttiNordschleife1952 Alberto AscariFerrariRaportti1953 Giuseppe FarinaFerrariRaportti1954 Juan Manuel FangioMercedesRaportti1956 Juan Manuel FangioFerrariRaportti1957 Juan Manuel FangioMaseratiRaportti1958 Tony BrooksVanwallRaportti1960 Joakim BonnierPorsche 718RaporttiSüdschleife1961 Stirling MossLotus-ClimaxRaporttiNordschleife1962 Graham HillBRMRaportti1963 John SurteesFerrariRaportti1964 John SurteesFerrariRaportti1965 Jim ClarkLotus-ClimaxRaportti1966 Jack BrabhamBrabham-RepcoRaportti1967 Denny HulmeBrabham-RepcoRaportti1968 Jackie StewartMatra-FordRaportti1969 Jacky IckxBrabham-FordRaportti1971 Jackie StewartTyrrell-FordRaportti1972 Jacky IckxFerrariRaportti1973 Jackie StewartTyrrell-FordRaportti1974 Clay RegazzoniFerrariRaportti1975 Carlos ReutemannBrabham-FordRaportti1976 James HuntMcLaren-FordRaportti1984 Alain ProstMcLaren-TAGRaporttiGP-Strecke1985 Michele AlboretoFerrariRaportti1995 Michael SchumacherBenetton-RenaultRaportti1996 Jacques VilleneuveWilliams-RenaultRaportti1997 Jacques VilleneuveWilliams-RenaultRaportti1998 Mika HäkkinenMcLaren-MercedesRaportti1999 Johnny HerbertStewart-FordRaportti2000 Michael SchumacherFerrariRaportti2001 Michael SchumacherFerrariRaportti2002 Rubens BarrichelloFerrariRaportti2003 Ralf SchumacherWilliams-BMWRaportti2004 Michael SchumacherFerrariRaportti2005 Fernando AlonsoRenaultRaportti2006 Michael SchumacherFerrariRaportti2007 Fernando AlonsoMcLaren-MercedesRaportti2009 Mark WebberRed Bull-RenaultRaportti2011 Lewis HamiltonMcLaren-MercedesRaportti2013 Sebastian VettelRed Bull-RenaultRaportti2020 Lewis HamiltonMercedesRaportti

 GP2 
KausiLähtöVoittajaTalliRaportti20051. lähtö Heikki KovalainenArden InternationalRaportti2. lähtö Clivio PiccioneDurango20061. lähtö Lewis HamiltonART Grand PrixRaportti2. lähtö Lewis HamiltonART Grand Prix20071. lähtö Timo GlockiSport InternationalRaportti2. lähtö Javier VillaRacing Engineering20091. lähtö Nico HülkenbergART Grand PrixRaportti2. lähtö Nico HülkenbergART Grand Prix20111. lähtö Luca FilippiScuderia ColoniRaportti2. lähtö Romain GrosjeanDAMS20131. lähtö Marcus EricssonDAMSRaportti2. lähtö Jon LancasterHilmer Motorsport

 GP3 
KausiLähtöVoittajaTalliRaportti20111. lähtö Rio HaryantoMarussia Manor RacingRaportti2. lähtö Valtteri BottasLotus ART20131. lähtö Facu RegaliaART Grand PrixRaportti2. lähtö Melville McKeeBamboo Engineering

 Kuvia 

 Rock am Ring 

Radan alueella järjestetään vuosittain suosittu Rock am Ring -musiikkifestivaali, joka kerää alueelle yli satatuhatta vierailijaa. Maailman huippuartisteista festivaaleilla on vuosien saatossa esiintynyt muun muassa Coldplay, Green Day, Metallica sekä U2.

 Lähteet 
Nürburgring Formula1.com 

 Viitteet 

 Aiheesta muualla 

 Viralliset sivut: Nürburgring
 Ben Lovejoy's Nurburgring Nordschleife website 
 Nurburgring Nordschleife webcam 

Luokka:Saksan moottoriradat
Luokka:Formula 1 -radat
Luokka:American Le Mans Series -radat
*
*
*
*
*
Luokka:Nürburg
Luokka:Adenau
Luokka:Seulonnan keskeiset artikkelit